b'\n_START_ARTICLE_\nF.C. Crotone\n_START_PARAGRAPH_\nFootball Club Crotone ali preprosto Crotone je italijanski nogometni klub iz mesta Crotone v Kalabriji. Ustanovljen je bil leta 1910 in trenutno igra v Serie A, 1. italijanski nogometni ligi._NEWLINE_Crotone je ve\xc4\x8dino svoje zgodovine preigral v ni\xc5\xbejih ligah. Med letoma 1963 in 1977 je igral v Serie D, kar je najvi\xc5\xa1ja liga neprofesionalnega nogometa. Leta 1978, po italijanski liga\xc5\xa1ki reformaciji, je igral v Serie C2. Leto pozneje, leta 1979, pa je klub razglasil bankrot. Ustanovil se je nov klub, imenovan Associazione Sportiva Crotone in ponovno za\xc4\x8del igrati v Prima Categoria, 8. italijanski ligi. Leta 1984 je novoustanovljeni klub napredoval v Serie C2, a le za eno leto. Medtem se je preimenoval v Kroton Calcio. Ponovno je napredoval v Serie C2 leta 1986 in tam igral do leta 1991. Po tem je sledil nov bankrot in ustanovljen je bil klub Football Club Crotone Calcio, kateri je za\xc4\x8del s tekmovanji v Promozione, 7. italijanski ligi. Zatem sta sledili napredovanji v Serie C2 in Serie C1, obe preko dodatnih kvalifikacij. V letu 2000 pa je Crotone s selektorjem Antonellom Cuccureddujem prvi\xc4\x8d napredoval v Serie B, 2. italijansko ligo. Po sezoni 2015/16 pa je prvi\xc4\x8d napredoval tudi v Serie A, ko je postal podprvak Serie B._NEWLINE_Doma\xc4\x8di stadion Crotona je Ezio Scida, ki sprejme 16,547 gledalcev. Barvi dresov sta rde\xc4\x8da in modra. Nadimki nogometa\xc5\xa1ev so Pitagorici ("Pitagorejci"), Squali ("Morski psi") in Rossoblu (Rde\xc4\x8demodri).'